**זוהר לבקוביץ** (נולד ב-18 בדצמבר 1971) הוא יזם הייטק ומשקיע הון סיכון ישראלי, איש פרסום בעברו, ומייסד חברת הפרסום אמובי, אשר נמכרה לסינגטל, על פי הערכות, תמורת כ-340 מיליון דולר. מ-2018 חבר בצוות המשקיעים בתוכנית "הכרישים" של קשת וגיל הפקות.

ביוגרפיה
--------

לבקוביץ נולד בקיבוץ דפנה לאב כלכלן ולאם פסיכולוגית. בתיכון למד במגמת המחשבים, אך סיים את לימודיו ללא זכאות לתעודת בגרות מלאה. בקיבוץ עבד בבריכות דגים וברפת. את שירותו הצבאי עשה ביחידה טכנולוגית, והתנדב בגרינפיס כחלק מהטיול לאחר הצבא. כשחזר לארץ הצטרף למשרד הפרסום טמיר כהן JWT, כפלנר[דרושה הבהרה] אסטרטגי.

את המיזם הראשון שלו הקים ב-1997 ובו התאפשר לגולשים אירופאים להשתמש באתרי מכירות אמריקאים כאמזון, גאפ, בננה ריפבליק ועוד, לקרוא את התוכן בשפתם, ולשלם במטבע המקומי של מדינתם. לאחר כשנה, בגיל 29, נמכרה החברה, על פי הערכות, ביותר מעשרה מיליון דולר.

לאחר האקזיט, שכרה חברת קומברס את שירותיו כמנהל טכנולוגי ראשי לפעילויות אסטרטגיות של דור 3 ו-MMS, וב-2003 הוא פרש מקומברס והצטרף לחברת האינטרנט הישראלית הוותיקה הוטבר, שפיתחה סרגלי כלים, כסגן נשיא לפיתוח מוצרים ומנהל חברת הבת סמארטשופר, שעסקה בהשוואת מחירים ברשת. ב-2005 פרש מחברת הוטבר והקים עם שניים מעמיתיו בהוטבר את Amobee. החברה פיתחה טכנולוגיה המאפשרת הופעת פרסומות במכשירי סלולר. לבקוביץ שימש כמנכ"ל החברה, שגייסה כסף מקרנות הון סיכון בולטות כגון סקויה קפיטל ואקסל. ב-2010 זכה בתואר מנכ"ל הסטארטאפ של השנה על ידי המרכז הישראלי לניהול. שבע שנים לאחר הקמתה, בתחילת 2012, נרכשה Amobee על ידי סינגטל, אחת מחברות הסלולר הגדולות במזרח אסיה, תמורת מעל ל-340 מיליון דולר, על פי הערכות. דווח כי עובדי החברה יועדו לקבל מעל ל-80 מיליון דולר מסכום הרכישה. בשנת 2014 דווח כי כחלק ממהלך מיצובה כמעצמת digital ads, רכשה חטיבת אמובי בסינגטל שתיים מהמתחרות שלה בענף: Adconion (תמורת כ-235 מיליון דולר) ואת Kontera (תמורת 135 מיליון דולר).

לבקוביץ ייסד את חברת L1ght (אנטיטוקסין) הוקמה במטרה להציל ילדים מהמתרחש ברשתות חברתיות, שיימינג, בולינג ופדופיליה.

התגורר בפאלו אלטו מעל לעשר שנים והוכר על ידי האתר ISRAEL21C כאחד מהישראלים המשפיעים בעמק הסיליקון. ב-2011 נבחר ליזם השנה של עמק הסיליקון קליפורניה.

לבקוביץ גרוש ואב ל-3 ילדים.

פעילות ציבורית
--------------

לבקוביץ' פועל לתמיכה וסיוע ליזמים. הוא התריע מפני גורמים המציגים עצמם כמנטורים וגובים על כך עמלות גבוהות ללא הצדקה. הוא מפרסם את משנתו על אודות תעשיית ההייטק בחשבון הפייסבוק שלו, ולעיתים קרובות אמירותיו הביקורתיות וכתיבתו ההומוריסטית מתפרסמות בכלי תקשורת שונים, ומעוררים דיונים ציבוריים.

הוא מרצה באקדמיה ובכנסים וועידות, ומשמש כשופט בתחרויות ליזמים. תמך ב"עוגן", סוכנות המסייעת לישראלים להיקלט לאחר רילוקיישן בארצות הברית ובמדינות נוספות בעולם.

לבקוביץ משקיע ופעיל בחברה לתועלת הציבור "קמא-טק", הפועלת למען שילוב חרדים בהייטק הישראלי. לבקוביץ הוא גם מהתומכים בעמותת SpaceIL שפרסמה שמטרתה להנחית את החללית הישראלית הראשונה על הירח, כחלק מתחרות בין לאומית בהובלת גוגל ונאס"א. לבקוביץ שימש כחבר דירקטוריון בעמותה במשך מספר שנים ופעל להידוק הקשר בין העמותה לבין נאס"א.

ב-2012 קבוצת יזמים ומשקיעים מעמק הסיליקון, בהם לבקוביץ, מנכ"ל Waze נועם ברדין ומייסד הוטבר אורן דוברונסקי, פעלו להשקת קו תעופה ישיר מישראל לסן פרנסיסקו.

בדצמבר 2020 פורסם כי מונה לתפקיד נשיא קבוצת הפועל גליל עליון, הפך לספונסר הראשי של קבוצת הפועל גליל עליון.
התפרסם כאחד מהמובילים במחאה כנגד ממשלת הימין בשנת 2023 כולל הוצאת השקעות מישראל.
במאי 2023 חברת L1ght שהוקמה על ידי זוהר לבקוביץ ורון פורת פיטרה את כל עובדיה ונסגרה.

קישורים חיצוניים
----------------

* ראיון: "לבקוביץ חוזר לארץ"
* אתר הבית של עוגן רילוקיישן
* אתר הבית של Amobee
* מיליונר ישראלי ניסה לפתוח חשבון ונזרק מהסניף, באתר ‏מאקו‏, 6 בספטמבר 2017.
* זוהר לבקוביץ בפודקאסט "גיקונומי" של ראם שרמן ודורון ניר, 26 בנובמבר 2017.
* אפשר לקבוע חד משמעית: היום הרבה יותר טוב מבעבר, בכל התחומים ראיון לעיתון הגאולה, י"ז שבט התשפ"ב, 19.01.2022.
* אפרת נומברג יונגר, מה הוא באמת מחפש ביזם, באתר MAKO, ‏ 14 באפריל 2022
* תחקיר על זוהר לקבוביץ' שבדק את הטענה שהוא לא משקיע ביזמים מתוכנית הכרישים, באתר מעקב, 28.1.2023.
* סתיו ליבנה, אסף גלעד, ‏זוהר לבקוביץ': "אחרי הפרסומים על סגירת החברה, נפתחו שערי הגיהנום", באתר גלובס, 31 במאי 2023
* אתר למנויים בלבד קורין דגני, "הוא יצר קשר ונעלם, קבע שעה ולא ענה": תעלומת המשקיע זוהר לבקוביץ', באתר הארץ, 28 ביולי 2023

הערות שוליים
------------

1. 1 2 3 4 5 6  גיא גרימלנד, הסיפור של אמובי: מדירה באבן גבירול ועד לאקזיט ב-340 מיליון דולר, באתר דה מרקר, ‏09 במרץ 2012
2. ↑  מערכת Geekonomy, זוהר לבקוביץ חוזר לארץ, באתר Geekonomy - גיקונומי - פודקאסט שבועי על החיים עצמם, ‏26 בנובמבר, 2017
3. 1 2  אסף גלעד, חגיגות אמובי: העובדים יקבלו 80 מיליון דולר בעקבות המכירה לסינגטל, באתר כלכליסט, 6 במרץ 2012
4. ↑  מערכת מאקו, הושלמו ליהוקי "הכרישים" לעונה החדשה, באתר מאקו, ‏28 ביוני, 2017
5. 1 2  מאקו, הפרסומאי הדר גולדמן ובעלי הפועל כפר סבא בין "הכרישים" של קשת, באתר מאקו, ‏19 ביוני 2017
6. ↑  גיא גרימלנד, מנכ"ל אמובי זהר לבקוביץ הוא מנכ"ל הסטארט אפ של השנה; המשקיע של השנה - אראל מרגלית, באתר דה מארקר, ‏09 בפברואר, 2011
7. ↑  Ingrid Lunden, Amobee Buys Adconion For $235M And Kontera For $150M In Consolidation Play, Tech-crunch, ‏10 ביוני, 2014
8. ↑  דוברוביצקי, ליטל (2023-05-29). ""לופט גשפט", שזוהר לבקוביץ' ייסד את חברת האם שלה, בחובות של 14 מיליון שקל". *Ynet*. נבדק ב-2023-06-12.
9. ↑  Viva Sarah Press, ‎15 Israelis Making A Mark On Silicon Valley’s Tech Scene, Israel21c, ‏12 בינואר 2017
10. ↑  אסף גלעד, זוהר לבקוביץ' זכה בתואר יזם השנה של קליפורניה לצד מייסד לינקדאין, באתר כלכליסט, ‏26 ביוני, 2011
11. ↑  זה רשמי: זוהר לבקוביץ התגרש, באתר ‏מאקו‏, 6 באוגוסט 2020
12. 1 2  גיקטיים, קפה ב-50 אלף שקלים: על תופעת המנטורים בתשלום [דעה], באתר גיקטיים, ‏08 בדצמבר 2016
13. ↑  גיל קרבס, סטארטאפ 101 : E-63 – המושב שמסמל את עולם הסטארטאפ, באתר גיקטיים, ‏03 באפריל 2011
14. ↑  גיקטיים, CES איבדה את זה לגמרי [דעה], באתר 07 בינואר 2017
15. ↑  יאיר טוקר, המליונר לא חשף את זהותו ו"גורש" מהבנק, באתר כיכר שבת, ‏09 בספטמבר,2017
16. ↑  חי בלילה, מיליונר ישראלי ניסה לפתוח חשבון ונזרק מהסניף, באתר מאקו, ‏06 בספטמבר 2017
17. ↑  מערכת גיקטיים, *ביטקוין ובלוקצ'יין הם ההונאה הכי גדולה של השנים האחרונות*, באתר גיקטיים, ‏02 בנובמבר, 2017
18. ↑  אתר למנויים בלבד רותי לוי, אמת מטרידה: כמה משלמים יזמי היי-טק מתחילים כדי לשבת לכוס קפה עם משקיע?, באתר TheMarker‏, 8 בדצמבר 2016
19. ↑  זוהר שחר לוי, PetPace היא הזוכה בתחרות הסטארט-אפ המבטיח לשנת 2015, באתר כלכליסט, ‏12 באוקטובר, 2015
20. ↑  אסף גלעד, 27 תובנות על החיים בעמק, באתר כלכליסט, 23 ביוני 2016
21. 1 2  אריק לוזון, אפשר לקבוע חד משמעית: היום הרבה יותר טוב מבעבר, בכל התחומים, באתר הגאולה, ‏19/01/2022
22. ↑  נורית גרינגר, האם תצליח ישראל להיות המדינה השלישית בעולם שתנחת על הירח?, באתר israelilifeusa, ‏29 ביולי 2012
23. ↑  אסף גלעד, "הטיסה הארוכה מסן פרנסיסקו לישראל מרחיקה משקיעים", באתר כלכליסט, 16 בינואר 2014
24. ↑  כריש מגיע: לבקוביץ' הפך לנשיא גליל עליון, באתר מאקו, ‏14 בדצמבר 2020
25. ↑  אתר למנויים בלבד אופיר דור, חברת L1ght של ה"כריש" זוהר לבקוביץ נסגרת: 22 עובדיה פוטרו, באתר TheMarker‏, 18 במאי 2023